**ΠΡΟΚΗΡΥΞΗ 4 ΑΝΤΑΠΟΔΟΤΙΚΩΝ ΥΠΟΤΡΟΦΙΩΝ ΣΤΟ ΤΜΗΜΑ ΜΗΧΑΝΙΚΩΝ ΠΛΗΡΟΦΟΡΙΚΗΣ ΚΑΙ ΤΗΛΕΠΙΚΟΙΝΩΝΙΩΝ**

Σε εφαρμογή του Ν. 4009/2011 (άρθρο 54 παρ. 2), η Διοικούσα Επιτροπή του Πανεπιστημίου Δυτικής Μακεδονίας στη συνεδρίασή της αριθμ. **249/19-2-2015** αποφάσισε τη χορήγηση ανταποδοτικών υποτροφιών σε προπτυχιακούς φοιτητές. Παρακαλούνται οι φοιτητές οι οποίοι πληρούν τις παρακάτω προϋποθέσεις και επιθυμούν να λάβουν ανταποδοτική υποτροφία να υποβάλουν σχετική αίτηση στη Γραμματεία του Τμήματος.

Ο αριθμός των απασχολούμενων υποτρόφων στο Τμήμα Μηχανικών Πληροφορικής και Τηλεπικοινωνιών είναι **τέσσερις (4)** για το εαρινό εξάμηνο του ακαδ. έτους 2014-2015 και **τέσσερις (4)** για το χειμερινό εξάμηνο του ακαδ. έτους 2015-2016. Οι υπότροφοι θα καλύψουν **κυρίως** τις ανάγκες λειτουργίας της βιβλιοθήκης και των εργαστηρίων, καθώς και οποιαδήποτε άλλη ανάγκη προκύψει και σχετίζεται με τη γενικότερη λειτουργία και υπηρεσίες του Τμήματος.

Η **αμοιβή**  θα είναι ανάλογη με τις ώρες απασχόλησης, οι οποίες **θα είναι τουλάχιστον 20 ώρες μηνιαίως με μέγιστο τις 40 ώρες μηνιαίως,**  για έξι μήνες συνολικά στη διάρκεια του έτους 2015 (τρεις για το εαρινό εξάμηνο ακαδ. έτους 2014-2015 και τρεις για το χειμερινό εξάμηνο ακαδ. έτους 2015-2015) με ωριαία αποζημίωση τα 7,00 €.

Οι φοιτητές στην αίτησή τους, θα πρέπει να δηλώσουν, αν θέλουν να συμμετέχουν στις ανταποδοτικές υποτροφίες στο εαρινό εξάμηνο ακαδ. έτους 2014-2015 ή/και στο χειμερινό εξάμηνο ακαδ. έτους 2015-2016.

Οι προϋποθέσεις συμμετοχής στη διαδικασία χορήγησης ανταποδοτικών υποτροφιών στο Τμήμα Μηχανικών Πληροφορικής και Τηλεπικοινωνιών για τους προπτυχιακούς φοιτητές είναι οι εξής:

1. Ο υποψήφιος να φοιτά τον Ιανουάριο του 2015 από το 3Ο έτος και πάνω.
2. Ο υποψήφιος θα πρέπει να έχει εξεταστεί επιτυχώς τουλάχιστον στα δύο τρίτα (2/3) του αριθμού των μαθημάτων των προηγούμενων εξαμήνων από αυτό στο οποίο βρίσκεται.
3. Ο υποψήφιος δεν θα πρέπει να λαμβάνει συγχρόνως υποτροφία από άλλη πηγή της χώρας.

Για την επιλογή των υποψηφίων θα λαμβάνεται υπόψη κατ’ αρχήν η γενική επίδοσή τους στα μαθήματα και κατά δεύτερον το οικογενειακό και ατομικό τους εισόδημα.

Σε περίπτωση ισοβαθμίας των υποψηφίων θα γίνεται κλήρωση.

Οι υποψήφιοι μαζί με την αίτηση, την οποία μπορούν να παραλαμβάνουν από τη Γραμματεία του Τμήματος, θα πρέπει να υποβάλουν:

1. Υπεύθυνη δήλωση στην οποία να δηλώνουν ότι δεν λαμβάνουν συγχρόνως υποτροφία/ χρηματοδότηση, από άλλη πηγή της χώρας.

2. Αντίγραφο του εκκαθαριστικού της Εφορίας για το οικογενειακό και ατομικό τους εισόδημα του προηγούμενου έτους (οικονομικό έτος 2014).

 Η υποβολή των σχετικών αιτήσεων με τα απαιτούμενα δικαιολογητικά θα γίνει στη Γραμματεία του Τμήματος, **Καραμανλή** **και Λυγερής, 50100 Κοζάνη, από τις 24-2-2015 έως και τις 27-2-2015, τηλ. 2461056500.**

Κοζάνη, 19-02-2015

Από τη Γραμματεία του Τμήματος